# Il-Ġurnal Uffiċjali C 168A/22 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 168A |
| | |
| Edizzjoni bil-Malti | Informazzjoni u Avviżi | Volum 5822 ta' Mejju 2015 |

ISSN 1977-0987

Il-Ġurnal Uffiċjali

tal-Unjoni Ewropea

C 168A

Edizzjoni bil-Malti

Informazzjoni u Avviżi

Volum 5822 ta' Mejju 2015

---

| Avviż Nru | Werrej | Paġna |
| --- | --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2015/C 168A/01 | Post vakanti għal Direttur taċ-Ċentru Ewropew għall-Prevenzjoni u l-Kontroll tal-Mard, Stokkolma (Aġent Temporanju – Grad AD 14) — COM/2015/20005 | 1 |

Avviż Nru

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2015/C 168A/01

Post vakanti għal Direttur taċ-Ċentru Ewropew għall-Prevenzjoni u l-Kontroll tal-Mard, Stokkolma (Aġent Temporanju – Grad AD 14) — COM/2015/20005

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 22.5.2015 | MT | Il-Ġurnal Uffiċjali tal-Unjoni Ewropea | CA 168/1 |
| --- | --- | --- | --- |

22.5.2015

MT

Il-Ġurnal Uffiċjali tal-Unjoni Ewropea

CA 168/1

---

Post vakanti għal Direttur taċ-Ċentru Ewropew għall-Prevenzjoni u l-Kontroll tal-Mard, Stokkolma

(Aġent Temporanju – Grad AD 14)

COM/2015/20005

(2015/C 168 A/01)

Min aħna

Sabiex iżżid il-kapaċità tal-Unjoni Ewropea biex tipproteġi s-saħħa tal-bniedem permezz tal-prevenzjoni u l-kontroll tal-mard tal-bniedem, il-missjoni taċ-Ċentru Ewropew għall-Prevenzjoni u l-Kontroll tal-Mard (ECDC) hija li tidentifika, tagħmel stima u tikkomunika t-theddid attwali u li jista’ jinqala’ għas-saħħa tal-bniedem minn mard li jittieħed (1).

Fl-oqsma tal-missjoni tiegħu, l-ECDC: ifittex għal, jiġbor, jgħaqqad, jivvaluta u jxerred dejta xjentifika u teknika relevanti; jipprovdi opinjonijiet xjentifiċi u għajnuna xjentifika u teknika inkluż it-taħriġ; jipprovdi informazzjoni fil-ħin lill-Kummissjoni Ewropea, lill-Istati Membri, lill-aġenziji tal-UE u lill-organizzazzjonijiet internazzjonali attivi fil-qasam tas-saħħa pubblika; jikkoordina n-netwerk Ewropew ta’ korpi li jaħdmu fl-oqsma fil-missjoni taċ-Ċentru, inklużi netwerks li jinħolqu mill-attivitajiet tas-saħħa pubblika appoġġati mill-Kummissjoni u li jħaddmu n-netwerks tas-sorveljanza ddedikati u l-iskambju tal-informazzjoni, għarfien espert u l-aħjar prassi, u jiġu ffaċilitati l-iżvilupp u l-implimentazzjoni ta’ azzjonijiet konġunti.

Id-Deċiżjoni dwar theddid serju transfruntier għas-saħħa (2), issaħħaħ is-sikurezza tas-saħħa fl-Unjoni Ewropea u ttejjeb il-ħarsien taċ-ċittadini minn firxa wiesgħa ta’ theddidiet għas-saħħa. Hija tgħin lill-Istati Membri jħejju u jħarsu liċ-ċittadini kontra pandemiji futuri possibbli u tħeddid serju transfruntier ikkawżat minn mard li jittieħed, u avvenimenti kimiċi, bijoloġiċi u ambjentali. Id-Deċiżjoni tiċċara r-rabta bejn l-ECDC u l-arranġamenti leġiżlattivi tal-UE dwar theddid serju transfruntier għas-saħħa.

L-ECDC għandu s-sede tiegħu fi Stokkolma, l-Isvezja.

Iktar informazzjoni tinsab fuq: http://ecdc.europa.eu

X’qed nipproponu

Id-Direttur huwar-rappreżentant legali u l-wiċċ pubbliku tal-ECDC u huwa responsabbli lejn il-Bord Maniġerjali tal-ECDC, imwaqqaf bl-Artikolu 14 tar-Regolament tat-Twaqqif tal-ECDC. Id-Direttur Eżekuttiv imexxi u jimmaniġġa l-ECDC u jassumi r-responsabbiltà globali għall-operazzjonijiet tiegħu filwaqt li jiżgura li jintlaħqu l-objettivi tal-ECDC. Id-Direttur ikun kompletament indipendenti fil-prestazzjoni tad-dmirijiet tiegħu/tagħha, mingħajr preġudizzju għall-kompetenzi rispettivi tal-Kummissjoni u tal-Bord Maniġerjali. Hu jkun responsabbli li:

| — | l-amministrazzjoni ta’ kuljum taċ-Ċentru b’baġit fl-2014 ta’ madwar EUR 58 miljun u persunal ta’ 350, |
| --- | --- |

—

l-amministrazzjoni ta’ kuljum taċ-Ċentru b’baġit fl-2014 ta’ madwar EUR 58 miljun u persunal ta’ 350,

| — | l-immaniġġar tal-ECDC jkun konformi mar-Regolament tat-Twaqqif u b’leġiżlazzjoni applikabbli fis-seħħ, b’mod partikolari bid-Deċiżjoni reċenti dwar theddid serju transfruntier għas-saħħa u bid-Deċiżjonijiet tal-Bord Maniġerjali, |
| --- | --- |

—

l-immaniġġar tal-ECDC jkun konformi mar-Regolament tat-Twaqqif u b’leġiżlazzjoni applikabbli fis-seħħ, b’mod partikolari bid-Deċiżjoni reċenti dwar theddid serju transfruntier għas-saħħa u bid-Deċiżjonijiet tal-Bord Maniġerjali,

| — | ir-responsabbiltà ġenerali għall-immaniġġar tal-persunal tal-ECDCu t-trawwim effettiv u effiċjenti ta’ spirtu ta’ tim tajjeb u ta’ ambjent tax-xogħol ta’ kwalità, |
| --- | --- |

—

ir-responsabbiltà ġenerali għall-immaniġġar tal-persunal tal-ECDCu t-trawwim effettiv u effiċjenti ta’ spirtu ta’ tim tajjeb u ta’ ambjent tax-xogħol ta’ kwalità,

| — | it-tfassil tal-Istrateġija u l-abbozzi Programmi ta’ Ħidma tal-ECDC, u r-rappurtar dwar id-direzzjoni u l-proċeduri għat-tfassil ta’ politika lill-Bord Maniġerjali, |
| --- | --- |

—

it-tfassil tal-Istrateġija u l-abbozzi Programmi ta’ Ħidma tal-ECDC, u r-rappurtar dwar id-direzzjoni u l-proċeduri għat-tfassil ta’ politika lill-Bord Maniġerjali,

| — | ir-rappurtar lill-Bord Maniġerjali dwar l-implimentazzjoni tal-Programmi ta’ Ħidma u d-deċiżjonijiet adottati mill-Bord Maniġerjali, |
| --- | --- |

—

ir-rappurtar lill-Bord Maniġerjali dwar l-implimentazzjoni tal-Programmi ta’ Ħidma u d-deċiżjonijiet adottati mill-Bord Maniġerjali,

| — | ir-responsabbiltà ġenerali għar-rendiment ġenerali tal-kompiti assenjati lill-ECDC li jinkludu s-superviżjoni tal-kwalità tal-kontroll intern tagħha u tas-sistemi ta’ amministrazzjoni, |
| --- | --- |

—

ir-responsabbiltà ġenerali għar-rendiment ġenerali tal-kompiti assenjati lill-ECDC li jinkludu s-superviżjoni tal-kwalità tal-kontroll intern tagħha u tas-sistemi ta’ amministrazzjoni,

| — | it-tħejjija u l-eżekuzzjoni tal-baġit tal-ECDC f’konformità mar-Regolament Finanzjarju Qafas (3) għall-aġenziji u l-iżgurar li jkun immaniġġat b’mod effiċjenti u f’konformità mal-prinċipju tal-amministrazzjoni finanzjarja tajba, |
| --- | --- |

—

it-tħejjija u l-eżekuzzjoni tal-baġit tal-ECDC f’konformità mar-Regolament Finanzjarju Qafas (3) għall-aġenziji u l-iżgurar li jkun immaniġġat b’mod effiċjenti u f’konformità mal-prinċipju tal-amministrazzjoni finanzjarja tajba,

| — | ir-responsabbiltà ġenerali għall-kwistjonijiet finanzjarji tal-ECDC inklużi, fost l-oħrajn, il-kontijiet finali u d-deċiżjonijiet ta’ finanzjament, |
| --- | --- |

—

ir-responsabbiltà ġenerali għall-kwistjonijiet finanzjarji tal-ECDC inklużi, fost l-oħrajn, il-kontijiet finali u d-deċiżjonijiet ta’ finanzjament,

| — | ir-rappreżentanza tal-ECDC u l-komunikazzjoni mal-medda tal-partijiet ikkonċernati u mal-pubbliku fir-rigward tal-kwistjonijiet kollha fil-missjoni tiegħu, |
| --- | --- |

—

ir-rappreżentanza tal-ECDC u l-komunikazzjoni mal-medda tal-partijiet ikkonċernati u mal-pubbliku fir-rigward tal-kwistjonijiet kollha fil-missjoni tiegħu,

| — | l-iżgurar ta’ kooperazzjoni bejn l-ECDC, il-Kummissjoni, il-Parlament Ewropew u l-Istati Membri, |
| --- | --- |

—

l-iżgurar ta’ kooperazzjoni bejn l-ECDC, il-Kummissjoni, il-Parlament Ewropew u l-Istati Membri,

| — | l-iżgurar ta’ kooperazzjoni mal-korpi kompetenti fl-Istati Membri li jwettqu xogħlijiet simili bħal dawk tal-ECDC, |
| --- | --- |

—

l-iżgurar ta’ kooperazzjoni mal-korpi kompetenti fl-Istati Membri li jwettqu xogħlijiet simili bħal dawk tal-ECDC,

| — | l-iżgurar ta’ forniment ta’ appoġġ xieraq xjentifiku, tekniku u amministrattiv għall-Forum Konsultattiv, |
| --- | --- |

—

l-iżgurar ta’ forniment ta’ appoġġ xieraq xjentifiku, tekniku u amministrattiv għall-Forum Konsultattiv,

| — | l-iżgurar li ċ-Ċentru jwettaq il-kompiti tiegħu skont il-bżonnijiet tal-utenti tiegħu, b’mod partikolari f’dak li għandu x’jaqsam mal-eċċellenza xjentifika u l-indipendenza tal-attivitajiet u l-opinjonijiet, is-suffiċjenza tas-servizzi mogħtija u l-ħin li jittieħed. |
| --- | --- |

—

l-iżgurar li ċ-Ċentru jwettaq il-kompiti tiegħu skont il-bżonnijiet tal-utenti tiegħu, b’mod partikolari f’dak li għandu x’jaqsam mal-eċċellenza xjentifika u l-indipendenza tal-attivitajiet u l-opinjonijiet, is-suffiċjenza tas-servizzi mogħtija u l-ħin li jittieħed.

X’qegħdin infittxu (il-kriterji tas-selezzjoni)

Il-kandidati għandu jkollhom:

| (a) | Esperjenza maniġerjali, u b’mod partikolari:







  — | kapaċità ta’ tmexxija ta’ organizzazzjoni tad-daqs tal-ECDC kemm fil-livell strateġiku kif ukoll dak ta’ ġestjoni operattiva, |
| --- | --- | --- |

(a)

Esperjenza maniġerjali, u b’mod partikolari:

—

kapaċità ta’ tmexxija ta’ organizzazzjoni tad-daqs tal-ECDC kemm fil-livell strateġiku kif ukoll dak ta’ ġestjoni operattiva,

| — | kapaċità eċċellenti li jipprovdi tmexxija strateġika u motivazzjoni għal tim kbir f’ambjent multikulturali u multilingwi, |
| --- | --- |

—

kapaċità eċċellenti li jipprovdi tmexxija strateġika u motivazzjoni għal tim kbir f’ambjent multikulturali u multilingwi,

| — | esperjenza ta’ ġestjoni tal-baġit, tal-finanzi u tar-riżorsi umani f’kuntest nazzjonali, Ewropew u/jew internazzjonali; |
| --- | --- |

—

esperjenza ta’ ġestjoni tal-baġit, tal-finanzi u tar-riżorsi umani f’kuntest nazzjonali, Ewropew u/jew internazzjonali;

| (b) | Għarfien tekniku, u b’mod partikolari:







  — | permezz ta’ esperjenza professjonali f’wieħed jew iktar minn dawn is-setturi: is-saħħa pubblika, epidemjoloġija, mard li jittieħed, |
| --- | --- | --- |

(b)

Għarfien tekniku, u b’mod partikolari:

—

permezz ta’ esperjenza professjonali f’wieħed jew iktar minn dawn is-setturi: is-saħħa pubblika, epidemjoloġija, mard li jittieħed,

| — | għarfien profond tal-amministrazzjoni pubblika u l-ġestjoni tas-settur pubbliku, |
| --- | --- |

—

għarfien profond tal-amministrazzjoni pubblika u l-ġestjoni tas-settur pubbliku,

| — | għarfien dwar l-istituzzjonijiet tal-UE, il-ħidma u l-interazzjoni tagħhom, |
| --- | --- |

—

għarfien dwar l-istituzzjonijiet tal-UE, il-ħidma u l-interazzjoni tagħhom,

| — | għarfien tajjeb tal-politiki tal-UE u dawk nazzjonali u prattiċi relevanti għall-prevenzjoni u l-kontroll ta’ mard li jittieħed, relatati ma’ attivitajiet internazzjonali u politiki oħra ta’ rilevanza għall-attivitajiet tal-ECDC u esperjenza ta’ tmexxija f’dan il-qasam, |
| --- | --- |

—

għarfien tajjeb tal-politiki tal-UE u dawk nazzjonali u prattiċi relevanti għall-prevenzjoni u l-kontroll ta’ mard li jittieħed, relatati ma’ attivitajiet internazzjonali u politiki oħra ta’ rilevanza għall-attivitajiet tal-ECDC u esperjenza ta’ tmexxija f’dan il-qasam,

| — | apprezzament demostrabbli tal-promozzjoni tal-prinċipji ta’ gwida tal-ECDC li huma l-prinċipji ta’ ftuħ, trasparenza, indipendenza u eċċellenza xjentifika. |
| --- | --- |

—

apprezzament demostrabbli tal-promozzjoni tal-prinċipji ta’ gwida tal-ECDC li huma l-prinċipji ta’ ftuħ, trasparenza, indipendenza u eċċellenza xjentifika.

| (c) | Ħiliet fil-komunikazzjoni u n-negozjar, u b’mod partikolari:







  — | il-kapaċità li jikkomunika b’mod effiċjenti u mexxej mal-pubbliku u mal-partijiet interessati (Ewropej, internazzjonali, awtoritajiet nazzjonali u lokali, organizzazzjonijiet internazzjonali, eċċ.), b’mod trasparenti u miftuħ, |
| --- | --- | --- |

(c)

Ħiliet fil-komunikazzjoni u n-negozjar, u b’mod partikolari:

—

il-kapaċità li jikkomunika b’mod effiċjenti u mexxej mal-pubbliku u mal-partijiet interessati (Ewropej, internazzjonali, awtoritajiet nazzjonali u lokali, organizzazzjonijiet internazzjonali, eċċ.), b’mod trasparenti u miftuħ,

| — | il-kapaċità li jieħu deċiżjonijiet f’ambjent politiku kumpless u f’sitwazzjonijiet ta’ emerġenza, |
| --- | --- |

—

il-kapaċità li jieħu deċiżjonijiet f’ambjent politiku kumpless u f’sitwazzjonijiet ta’ emerġenza,

| — | għarfien sod tal-Ingliż miktub u mitkellem, |
| --- | --- |

—

għarfien sod tal-Ingliż miktub u mitkellem,

| — | ħiliet interpersonali, ta’ teħid ta’ deċiżjonijiet, organizzattivi u ta’ negozjar eċċellenti u l-abbiltà li jibni relazzjonijiet ta’ ħidma fdati mal-istituzzjonijiet tal-Unjoni Ewropea u mal-partijiet ikkonċernati; |
| --- | --- |

—

ħiliet interpersonali, ta’ teħid ta’ deċiżjonijiet, organizzattivi u ta’ negozjar eċċellenti u l-abbiltà li jibni relazzjonijiet ta’ ħidma fdati mal-istituzzjonijiet tal-Unjoni Ewropea u mal-partijiet ikkonċernati;

Assi:

| — | L-esperjenza miksuba f’ambjent multikulturali. |
| --- | --- |

—

L-esperjenza miksuba f’ambjent multikulturali.

L-applikanti jridu (kriterji ta’ eliġibbiltà)

Sabiex jiġu kkunsidrati għall-fażi tas-selezzjoni, il-kandidati jridu jissodisfaw dawn il-kriterji ta’ eliġibbiltà sad-data ta’ għeluq għall-applikazzjonijiet:

| — | Nazzjonalità: il-kandidati jridu jkunu persuni nazzjonali ta’ Stat Membru tal-Unjoni Ewropea, |
| --- | --- |

—

Nazzjonalità: il-kandidati jridu jkunu persuni nazzjonali ta’ Stat Membru tal-Unjoni Ewropea,

| — | Lawrja jew diploma universitarja: Il-kandidati għandu jkollhom jew:






  — | livell ta’ edukazzjoni li jikkorrispondi għal studji universitarji mitmuma, iċċertifikati b’diploma, fejn il-perjodu normali tal-edukazzjoni universitarja jkun ta’ erba’ snin jew aktar, jew |
| --- | --- | --- |

—

Lawrja jew diploma universitarja: Il-kandidati għandu jkollhom jew:

—

livell ta’ edukazzjoni li jikkorrispondi għal studji universitarji mitmuma, iċċertifikati b’diploma, fejn il-perjodu normali tal-edukazzjoni universitarja jkun ta’ erba’ snin jew aktar, jew

| — | livell ta’ edukazzjoni li jikkorrispondi għal studji universitarji mitmuma, iċċertifikati b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt); |
| --- | --- |

—

livell ta’ edukazzjoni li jikkorrispondi għal studji universitarji mitmuma, iċċertifikati b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt);

| — | Esperjenza professjonali: il-kandidati għandu jkollhom minn tal-inqas 15-il sena esperjenza wara l-lawrija f’livell li jagħtu aċċess għalih il-kwalifiki msemmija hawn fuq; mill-15-il sena esperjenza professjonali, mill-inqas ħames snin esperjenza professjonali miksuba f’qasam tal-attivitajiet taċ-Ċentru, |
| --- | --- |

—

Esperjenza professjonali: il-kandidati għandu jkollhom minn tal-inqas 15-il sena esperjenza wara l-lawrija f’livell li jagħtu aċċess għalih il-kwalifiki msemmija hawn fuq; mill-15-il sena esperjenza professjonali, mill-inqas ħames snin esperjenza professjonali miksuba f’qasam tal-attivitajiet taċ-Ċentru,

| — | Esperjenza maniġerjali: mill-15-il sena esperjenza professjonali, il-kandidati jrid ikollhom mill-inqas ħames snin esperjenza professjonali miksuba f’kariga għolja ta’ tmexxija (4), |
| --- | --- |

—

Esperjenza maniġerjali: mill-15-il sena esperjenza professjonali, il-kandidati jrid ikollhom mill-inqas ħames snin esperjenza professjonali miksuba f’kariga għolja ta’ tmexxija (4),

| — | Lingwi: Il-kandidati jrid ikollhom għarfien tajjeb ta’ waħda mil-lingwi uffiċjali tal-Unjoni Ewropea u għarfien sodisfaċenti ta’ lingwa oħra minn dawn il-lingwi safejn hu meħtieġ għall-qadi ta’ dmirijiethom, |
| --- | --- |

—

Lingwi: Il-kandidati jrid ikollhom għarfien tajjeb ta’ waħda mil-lingwi uffiċjali tal-Unjoni Ewropea u għarfien sodisfaċenti ta’ lingwa oħra minn dawn il-lingwi safejn hu meħtieġ għall-qadi ta’ dmirijiethom,

| — | Limitu tal-età: Il-kandidati jrid ikunu kapaċi jlestu l-mandat sħiħ ta’ ħames snin qabel l-età tal-pensjoni ta’ 66. |
| --- | --- |

—

Limitu tal-età: Il-kandidati jrid ikunu kapaċi jlestu l-mandat sħiħ ta’ ħames snin qabel l-età tal-pensjoni ta’ 66.

Indipendenza u dikjarazzjoni tal-interessi

Id-Direttur ikun mitlub jagħmel dikjarazzjoni ta’ impenn li se jaġixxi b’mod indipendenti fl-interess tal-pubbliku u jagħmel dikjarazzjoni fir-rigward ta’ kull tip ta’ interess li jista’ jitqies li jippreġudika l-independenza tiegħu/tagħha. Il-kandidati jridu jikkonfermaw ir-rieda tagħhom li jagħmlu dan fl-applikazzjoni tagħhom.

Minħabba n-natura partikolari tal-funzjonijiet, il-kandidati mistiedna għall-intervisti ta’ pre-selezzjoni jkunu mitluba jiffirmaw dikjarazzjoni relatata mal-interessi tagħhom attwali jew futuri li jistgħu jitqiesu ta’ preġudizzju għall-indipendenza tagħhom.

Skont l-Artikolu 16 tar-Regolamenti tal-Persunal (5), li d-dispożizzjonijiet tiegħu japplikaw b’analoġija għall-Aġenti temporanji, id-Direttur, wara li jitlaq mis-servizz, jibqa’ marbut bid-dover tiegħu li jaġixxi b’integrità u diskrezzjoni fir-rigward tal-aċċettazzjoni ta’ ċerti ħatriet jew benefiċċji.

Dan jinkludi l-obbligu li jinforma lill-Bord Maniġerjali tal-ECDC dwar l-intenzjoni li jinvolvi ruħu f’xi attività okkupazzjonali, kemm jekk bil-qligħ kif ukoll jekk le, fi żmien sentejn minn meta jitlaq mis-servizz. Jekk din l-attività tkun marbuta max-xogħol imwettaq mill-uffiċjal matul l-aħħar tliet snin tas-servizz, u tista’ twassal għall-konflitt mal-interessi leġittimi tal-ECDC, il-Bord Maniġerjali tal-ECDC jista’, wara li jikkunsidra l-interessi tas-servizz, jew ma jħallihx jidħol għaliha, jew jagħti l-approvazzjoni tiegħu, suġġetta għal kull kundizzjoni li jqis xierqa.

Is-selezzjoni u l-ħatra

Id-Direttur jinħatar mill-Bord Maniġerjali tal-ECDC fuq il-bażi ta’ lista mħejjija mill-Kummissjoni Ewropea wara li jkun għamel stqarrija u wieġeb il-mistoqsijiet mill-Parlament Ewropew. Din is-sejħa hija l-bażi għall-istabbiliment tal-lista tal-Kummissjoni Ewropea. Il-kandidati għandhom jinnotaw li l-inklużjoni fil-lista mhijiex garanzija tal-ħatra.

Għandu jitwaqqaf bord ta’ qabel is-selezzjoni mill-Kummissjoni Ewropea. Dan il-bord jistieden għal intervista lil dawk l-applikanti li jkollhom l-aħjar profil għar-rekwiżiti speċifiċi ta’ din il-pożizzjoni, magħżula fuq il-bażi tal-merti tagħhom u l-kriterji stabbiliti hawn fuq. Il-bord ta’ pre-selezzjoni jfassal lista ta’ kandidati li jkunu proposti għal intervista oħra mal-Kumitat Konsultattiv dwar il-Ħatriet tal-Kummissjoni Ewropea (Consultative Committee on Appointments, CCA). Il-kandidati, li jissejħu għal din l-intervista mis-CCA jridu jagħmlu eżami mmexxi miċ-ċentru ta’ valutazzjoni f’idejn konsulenti esterni tar-reklutaġġ. Il-kandidati li jintgħażlu mis-CCA imbagħad jiġu intervistati mill-Kummissarji relevanti.

Wara dawn l-intervisti, il-Kummissjoni Ewropea tadotta lista ta’ kandidati eliġibbli, li tiġi kkomunikata lill-Bord Maniġerjali tal-ECDC.

Dan tal-aħħar jintervista lill-kandidati u jaħtar kandidat wieħed. Qabel ma jinħatar mill-Bord Maniġerjali, il-kandidat innominat jintalab biex jindirizza l-Parlament Ewropew u jwieġeb għal mistoqsijiet.

Il-kandidati jistgħu jintalbu jagħmlu iktar intervisti jew testijiet minbarra dawk indikati hawn fuq.

Għal raġunijiet funzjonali u sabiex il-proċedura tas-selezzjoni titlesta malajr kemm jista’ jkun fl-interess tal-kandidati kif ukoll dak tal-istituzzjonijiet, il-proċedura tas-selezzjoni ssir biss bl-Ingliż u/jew bil-Franċiż (6).

Opportunitajiet indaqs

L-Unjoni Ewropea tapplika politika ta’ opportunitajiet indaqs u ta’ nondiskriminazzjoni skont l-Artikolu 1d tar-Regolamenti tal-Persunal (7). Hija tagħti attenzjoni speċjali sabiex tevita kull għamla ta’ diskriminazzjoni fil-proċeduri ta’ reklutaġġ tagħha u tħeġġeġ attivament il-parteċipazzjoni tan-nisa.

Kundizzjonijiet tal-impjieg

Id-Direttur jinħatar bħala persunal tal-ECDC bħala aġent temporanju fil-grad ta’ AD 14 skont l-Artikolu 2(a) tal-Kundizzjonijiet ta’ Impjieg ta’ Ħaddiema Oħra tal-Komunitajiet Ewropej (8) għal perjodu ta’ ħames snin, li jistgħu jiġu estiżi darba.

Il-post ta’ impjieg huwa Stokkolma (l-Isvezja), fejn hu bbażat l-ECDC.

Proċedura ta’ applikazzjoni

Qabel ma tissottometti l-applikazzjoni tiegħek, għandek tiċċekkja b’attenzjoni jekk tissodisfax il-kriterji ta’ eliġibilità kollha, b’mod partikolari rigward it-tip ta’ diplomi u l-esperjenza professjonali meħtieġa.

Jekk tixtieq tapplika, trid tapplika permezz tal-Internet billi żżur is-sit elettroniku

https://ec.europa.eu/dgs/human-resources/seniormanagementvacancies/

u ssegwi l-istruzzjonijiet li hemm li jikkonċernaw id-diversi stadji tal-proċedura.

Teħtieġ indirizz tal-posta elettronika validu. Dan jintuża biex jiġi kkonfermat il-ħolqien tal-kont tiegħek u biex tinżamm infurmat(a) bl-eżitu tal-proċedura tas-selezzjoni. Informa lill-Kummissjoni Ewropea f’każ li l-indirizz tal-posta elettronika tiegħek jinbidel.

Trid ittella’ CV (fil-format PDF) u tinkludi ittra ta’ motivazzjoni onlajn (massimu ta’ 8  000 karattru). Kemm is-CV kif ukoll l-ittra ta’ motivazzjoni għandhom ikunu bl-Ingliż, bil-Franċiż jew bil-Ġermaniż.

Il-kandidati mistiedna għall-intervisti ta’ pre-selezzjoni jkunu mitluba jiffirmaw dikjarazzjoni relatata mal-interessi tagħhom attwali jew futuri li jistgħu jitqiesu ta’ preġudizzju għall-indipendenza tagħhom.

Jekk ma tirċievi l-ebda numru ta’ reġistrazzjoni, l-applikazzjoni tiegħek ma tkunx ġiet irreġistrata!

Innota li mhuwiex possibbli li ssegwi l-progress tal-applikazzjoni tiegħek onlajn. Inti tiġi kkuntattjat direttament dwar l-istatus tal-applikazzjoni tiegħek.

Jekk għandek diżabilità li ma tippermettilekx tirreġistra onlajn, tista’ tibgħat l-applikazzjoni tiegħek (is-CV u l-ittra ta’ motivazzjoni) fuq karta permezz tal-posta reġistrata, mhux aktar tard mid-data meta tagħlaq ir-reġistrazzjoni, f’dan l-indirizz:

  European Commission, Directorate-General for Human Resources and Security, Unit for Executive Staff and CCA Secretariat, COM/2015/20005, SC11 8/35, 1049 Bruxelles/Brussel, BELGIQUE/BELGIË u indika b’mod ċar bħala referenza: Vacancy for a Director ECDC (Stockholm), COM/2015/20005

  . Kull komunikazzjoni sussegwenti bejnek u bejn il-Kummissjoni tkun bil-posta. F’dan il-każ, mas-CV u l-ittra ta’ motivazzjoni tiegħek trid tehmeż ċertifikat, maħruġ minn entità rikonoxxuta, li jissostanzja d-diżabilità tiegħek. Għandek issemmi wkoll, fuq karta separata, kull arranġament speċjali li taħseb li jista’ jkun meħtieġ biex jiffaċilita l-parteċipazzjoni tiegħek fil-proċess tas-selezzjoni.

Jekk teħtieġ aktar tagħrif jew tiltaqa’ ma’ problemi tekniċi, ibgħat e-mail lil to HR-A2-MANAGEMENT-ONLINE@ec.europa.eu

Id-data tal-għeluq

Id-data tal-għeluq tar-reġistrazzjoni hi t-22 ta’ Ġunju 2015. Ir-reġistrazzjoni onlajn ma tkunx possibbli wara 12.00 p.m. (nofsinhar) ħin ta’ Brussell.

Trid timla r-reġistrazzjoni tiegħek onlajn fil-ħin. Nirrakkomandaw bil-qawwa li ma tistenniex sal-aħħar ftit jiem biex tapplika, għaliex konġestjoni kbira fuq l-Internet jew xi difett fil-konnessjoni tal-Internet tiegħek jistgħu jwasslu biex ir-reġistrazzjoni onlajn tiġi mitmuma qabel ma tkun lestejtha, u b’hekk ikollok tirrepeti l-proċess kollu. Ladarba jiskadi ż-żmien għas-sottomissjoni tal-applikazzjonijiet, ma tkunx tista’ tapplika. Reġistrazzjonijiet bil-posta elettronika normali li jaslu tard mhumiex se jiġu aċċettati.

Protezzjoni tad-dejta personali

Il-Kummissjoni Ewropea (matul il-fażi preparatorja) u iżjed tard l-ECDC, jiżguraw li d-dejta personali tal-kandidati tkun ipproċessata skont ir-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwi fir-rigward tal-ipproċessar ta’ dejta personali mill-istituzzjonijiet u l-korpi tal-Komunità u dwar il-moviment liberu ta’ dik id-dejta (9).

---

(1)  ĠU L 142, 30.4.2004, p. 1.

(2)  ĠU L 293, 5.11.2013, p. 1.

(3)  ĠU L 328, 7.12.2013, p. 42.

(4)  Fis-CVs tagħhom l-applikanti għandhom jindikaw mill-inqas għal dawn il-ħames snin x’tip ta’ esperjenza ta’ tmexxija f’livell għoli inkisbet: (1) it-titolu u r-rwol tal-pożizzjonijiet maniġerjali li kellhom, (2) l-għadd ta’ membri tal-persunal li kienu jmexxu f’dawn il-pożizzjonijiet, (3) id-daqs tal-baġits immaniġġati, u (4) l-għadd ta’ livelli ġerarkiċi ‘l fuq u ‘l isfel u l-għadd ta’ kollegi fl-istess livell ġerarkiku.

(5)  Ir-Regolamenti tal-Uffiċjali u l-Kundizzjonijiet ta’ Impjieg ta’ Ħaddiema Oħra tal-Komunità Ekonomika Ewropea u l-Komunità Ewropea dwar l-Enerġija Atomika; paġna 21.

http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:MT:PDF

(6)  Il-bordijiet tas-selezzjoni jiżguraw li ma jingħata l-ebda vantaġġ mhux xieraq lill-kelliema nattivi.

(7)  Ir-Regolamenti tal-Uffiċjali u l-Kundizzjonijiet ta’ Impjieg ta’ Ħaddiema Oħra tal-Komunità Ekonomika Ewropea u l-Komunità Ewropea dwar l-Enerġija Atomika; paġna 12

http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:MT:PDF

(8)  Ir-Regolamenti tal-Uffiċjali u l-Kundizzjonijiet ta’ Impjieg ta’ Ħaddiema Oħra tal-Komunità Ekonomika Ewropea u l-Komunità Ewropea dwar l-Enerġija Atomika; paġna 187

http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:MT:PDF

(9)  ĠU L 8, 12.1.2001, p. 1.

---